Source: http://www.europarl.europa.eu/doceo/document/PV-9-2019-07-02_RO.html
Timestamp: 2019-08-21 12:55:34+00:00
Document Index: 32914825

Matched Legal Cases: ['articolul 154', 'articolul 14', 'articolul 4', 'articolul 3', 'articolul 4', 'articolul 206', 'articolul 3', 'articolul 7', 'articolul 15']

Proces-verbal - Marţi, 2 iulie 2019
Marţi, 2 iulie 2019 - Strasbourg Ediţie definitivă
1. Deschiderea ședinței (prima ședință a Parlamentului nou-ales)
3. Componența grupurilor politice
4. Verificarea prerogativelor
5. Alegerea Președintelui și a vicepreședinților (desemnarea observatorilor)
6. Cursul dat pozițiilor și rezoluțiilor Parlamentului
7. Ordinea de zi a următoarei ședințe
8. Ridicarea ședinței
SESIUNEA 2019 - 2020
Ședințele din perioada 2 - 4 iulie 2019
Ședința a fost deschisă la ora 10.05.
În conformitate cu Actul din 20 septembrie 1976 privind alegerea membrilor Parlamentului European prin vot universal direct și cu articolul 154 alineatul (2) din Regulamentul de procedură, Antonio Tajani [deputatul care ocupă provizoriu funcția de Președinte în conformitate cu articolul 14 alineatul (1) din Regulamentul de procedură] a declarat deschisă prima ședință a Parlamentului European după alegeri și a rostit o scurtă alocuțiune.
Parlamentul a ascultat imnul european interpretat de cvartetul Avena și de artista lirică Anaïs Yvoz.
S-a luat act de următoarele modificări ale componenței Parlamentului după ultima perioadă de sesiune din legislatura anterioară a Parlamentului, care a avut loc în perioada 15-18 aprilie 2019.
Teresa Jiménez-Becerril Barrio și Sergio Gutiérrez Prieto au fost aleși deputați în Parlamentul Național (Congreso de los Diputados) al Spaniei, funcție incompatibilă cu cea de deputat în Parlamentul European. În conformitate cu articolul 4 alineatele (1) și (4) din Regulamentul de procedură, locurile lor au devenit vacante cu efect de la 21 mai 2019.
Autoritățile spaniole competente au comunicat alegerea în Parlamentul European a lui Pablo Arias Echeverría, în locul lui Teresa Jiménez-Becerril Barrio, ca deputat în Parlament, cu efect de la 21 mai 2019.
Jeppe Kofod a fost numit ministrul afacerilor externe în guvernul Danemarcei, funcție incompatibilă cu cea de deputat în Parlamentul European. În conformitate cu articolul 3 alineatul (2) al doilea paragraf și cu articolul 4 alineatul (1) din Regulamentul de procedură, locul lui a devenit vacant cu efect de la 21 mai 2019.
S-a luat act de următoarele modificări ale componenței grupurilor politice ale Parlamentului după ultima perioadă de sesiune din legislatura anterioară a Parlamentului, care a avut loc în perioada 15-18 aprilie 2019:
Peter van Dalen nu mai este membru al Grupului ECR începând cu 18 iunie 2019, fiind acum deputat neafiliat.
Toate actele ce privesc anunțarea alegerii deputaților vor fi transmise comisiei responsabile pentru verificarea prerogativelor, care trebuie să fie constituită în conformitate cu articolul 206 din Regulamentul de procedură.
În conformitate cu articolul 3 alineatul (2) din Regulamentul de procedură, atât timp cât prerogativele lor nu au fost verificate sau nu s-a luat o hotărâre în legătură cu o eventuală contestație, deputații participă la lucrările Parlamentului și ale organelor acestuia cu exercitarea deplină a drepturilor, cu condiția să fi efectuat în prealabil declarația în care confirmă nu dețin o funcție incompatibilă cu cea de deputat în Parlamentul European.
În conformitate cu articolul 7 din Actului privind alegerea membrilor Parlamentului European prin vot universal direct, deputații care exercită o funcție incompatibilă cu calitatea de deputat în Parlamentul European nu pot fi deputați în Parlamentul European. Deputații care încă nu au semnat declarația în care confirmă că nu dețin o funcție incompatibilă cu cea de deputat în Parlamentul European și care nu se bucură încă pe deplin de drepturile lor sunt invitați să o facă imediat.
Alegerea Președintelui Parlamentului este prevăzută să aibă loc mâine.
Antonio Tajani a comunicat că, în conformitate cu articolul 15 alineatul (1) din Regulamentul de procedură, candidaturile trebuie să fie prezentate, cu acordul persoanelor vizate, de către un grup politic sau de către cel puțin 38 de deputați, cel târziu azi la ora 22.00.
Antonio Tajani a tras la sorți opt observatori.
Au fost desemnați: Jan Olbrycht, Peter Jahr, Henrik Overgaard Nielsen, Jerzy Buzek, Bernard Guetta, Alexandra Lesley Phillips, Barbara Thaler și Catherine Chabaud.
Comunicările Comisiei privind cursul dat rezoluțiilor adoptate de Parlament în perioadele de sesiune noiembrie I 2018, decembrie 2018 și ianuarie I 2019 sunt disponibile pe site-ul Parlamentului.
Comunicarea Comisiei privind cursul dat pozițiilor și rezoluțiilor adoptate de Parlament în perioada de sesiune februarie 2019 este disponibilă pe site-ul Parlamentului.
A fost stabilită ordinea de zi a ședinței din ziua următoare (documentul „Ordinea de zi” PE 640.068/OJME).
Ședința a fost ridicată la 10.24.